หุ้นไทยคมแรงต่อ
หุ้นไทยคม ทะยานต่อวันที่สอง จากสัญญาณ รัฐบาลเตรียมขอซื้อคืน
15 มิ.ย. 2553

หุ้นไทยคม ทะยานต่อวันที่สอง จากสัญญาณ รัฐบาลเตรียมขอซื้อคืน
บริษัทไทยคม(THCOM)  และบริษัท ชินคอร์ปอเรชั่น( SHIN)ราคาหุ้นยังทะยานต่อ เป็นวันที่สอง  แม้ทั้งบริษัทสองได้ชี้แจงตลาดหลักทรัพย์แห่งประเทศไทยว่ายังไม่ได้รับการติดต่อขอซื้อหุ้นบริษัทไทยคมจากหน่วยงานของรัฐแต่อย่างใด
ทั้งนี้บริษัทชินคอร์ปเป็นผู้ถือหุ้นใหญ่ที่สุดของไทยคม สัดส่วน 41%  คิดเป็นจำนวน 450.87 ล้านหุ้น  วันนี้ราคาหุ้นไทยคมขึ้นไปสูงสุด 8.20บาทก่อนย่อมาซื้อขายแถว 7.80บาท บวก 0.75บาทหรือ 10.64%  ส่วน SHIN  สูงสุดถึง 28.25 บาท แต่ลงไปต่ำสุดที่ 27 บาทลดลงจากวันก่อน 0.50 บาทและขณะนี้กระเตื้องมาซื้อขายแถว 27.50 บาท โดยนักลงทุนยังคงสนใจเข้าซื้อหุ้นบริษัทไทยคมเข้าเก็งกำไร แม้ข่าวการขอซื้อหุ้นหรือดาวเทียมไทยคมยังไม่มีความชัดเจนก็ตาม  ด้านตลาดหลักทรัพย์ฯ ขอให้ผู้ลงทุนติดตามข่าวสาร THCOM ด้วยความระมัดระวัง  เพื่อประกอบการตัดสินใจลงทุน เนื่องจากข่าวที่ปรากฏยังเป็นเรื่องที่อยู่ระหว่างการพิจารณาแนวทางและยังไม่มีข้อสรุปที่ชัดเจนแน่นอน